kalixlouiis/myanmar-wikipedia-corpus huggingface dataset:
၁၉၈၈မှ ၁၉၉၁အထိ ဒုတပ်ရင်းမှူးရာထူးဖြင့် ဗိုလ်ချုပ်အဆင့်အထိ တာဝန်ထမ်းဆောင်ခဲ့သည်။
၂၀၀၃ခုနှစ်မှ ၂၀၀၄ခုနှစ်အထိ ဝန်ကြီးချုပ်ရုံးတွင် ပြောင်း၍တာဝန်ထမ်းဆောင်ခဲ့သည်။
ပို့ဆောင်ရေးဝန်ကြီးဘဝ ၂၀၀၄ခုနှစ်မှစ၍ နိုင်ငံတော်အေးချမ်းသာယာရေးနှင့် ဖွံ့ဖြိုးရေးကောင်စီ၏ တပ်မတော်အစိုးရတွင် ပို့ဆောင်ရေး ဝန်ကြီးအဖြစ် တာဝန်ထမ်းဆောင်ခဲ့သည်။
တပ်မတော်အစိုးရသက်တမ်းကုန်ဆုံးသည့် ၂၀၁၁ခုနှစ် မတ်လ ၃၀ရက်နေ့တွင် ဝန်ကြီးတာဝန်မှ အနားယူခဲ့သည်။
ရွေးကောက်ပွဲယှဉ်ပြိုင်ခြင်း ၂၀၁၀ရွေးကောက်ပွဲတွင် ပြည်သူ့လွှတ်တော်အတွက် ရခိုင်ပြည်နယ် အမ်းမြို့နယ်မဲဆန္ဒနယ်မှ ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီမှ ကိုယ်စားလှယ်လောင်းအဖြစ် ယှဉ်ပြိုင်ခဲ့သည်။
တစ်ဦးတည်သောပြိုင်ဖက်ဖြစ်သူ တိုင်းရင်းသားစည်းလုံးညီညွတ်ရေးပါတီမှ ဦးညီလွယ်အား မဲအရေအတွက် (၄၀,၀၀၀) နီးပါး အသာဖြင့် အနိုင်ရရှိခဲ့သည်။
ဆန္ဒမဲ (၄၄,၃၁၃)မဲဖြင့် (၈၈.၅)ရာခိုင်နှုန်း အနိုင်ရခဲ့သည်။
ပါတီ၏ ပြောရေးဆိုခွင့်ရသူအဖြစ်လည်း ထမ်းဆောင်ခဲ့သည်။
၎င်းသည် ပါတီ၏ ထိပ်ပိုင်းခေါင်းဆောင် သူရဦးရွှေမန်းနှင့် အလွန်ရင်းနှီးသည်။
၂၀၁၅ရွေးကောက်ပွဲတွင်လည်း အမ်းမြို့နယ်အတွက် ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီမှ ဝင်ရောက်ယှဉ်ပြိုင်ခဲ့သည်။
ပြိုင်ဖက် (၅)ဦးအနက် ရခိုင်အမျိုးသားပါတီမှ ဦးကျော်သန်းလှိုင်ကို ကြိုတင်မဲဖြင့် မတိမ်းမယိမ်းအနိုင်ရရှိခဲ့သည်။
အလုပ်သမား/လဝကဝန်ကြီးဘဝ ၂၀၁၅ရွေးကောက်ပွဲကို အနိုင်ရပြီးတက်လာသော အမျိုးသားဒီမိုကရေစီအဖွဲ့ချုပ်မှ ဦးဆောင်သည့် အစိုးရအဖွဲ့တွင် ဦးသိန်းဆွေ ပါဝင်လာသည်။
သမ္မတအဖြစ် ရွေးကောက်ခံရသည့် ဦးထင်ကျော်က အဆိုပြုတင်သွင်းသော ဝန်ကြီး (၁၈)ဦးတွင် ဦးသိန်းဆွေသည် အလုပ်သမား၊ လူဝင်မှုကြီးကြပ်ရေးနှင့် ပြည်သူ့အင်အားဝန်ကြီးဌာနအတွက် အဆိုပြုဝန်ကြီးအဖြစ် ပါဝင်ခဲ့သည်။
ထို့နောက် လွှတ်တော်ကအတည်ပြုခဲ့သဖြင့် ၂၀၁၆ခုနှစ် မတ်လ (၃၀)ရက်နေ့တွင် ဦးသိန်းဆွေမှာ ပြည်ထောင်စုဝန်ကြီး ဖြစ်လာခဲ့သည်။
ထိုဝန်ကြီးဌာနသည် ဦးသိန်းစိန် အစိုးရ လက်ထက်တွင် သီးခြားတည်ရှိခဲ့သော အလုပ်သမား၊ အလုပ်အကိုင်နှင့် လူမှုဖူလုံရေး ဝန်ကြီးဌာန နှင့် လူဝင်မှုကြီးကြပ်ရေးနှင့် ပြည်သူ့အင်အား ဝန်ကြီးဌာနတို့အား ပူးပေါင်း၍ ဝန်ကြီးဌာနတစ်ခုတည်းအဖြစ် ဖွဲ့စည်းထားခြင်းဖြစ်သည်။
ဦးသိန်းဆွေသည် အမျိုးသားဒီမိုကရေစီအဖွဲ့ချုပ်မှ ဦးဆောင်သော အစိုးရအဖွဲ့များဖြစ်ကြသည့် ဦးထင်ကျော်အစိုးရနှင့် ဦးဝင်းမြင့်အစိုးရတို့တွင် ပါဝင်သည့် တပ်မတော်သားဟောင်းများ အနက်မှ တစ်ဦးအပါအဝင်ဖြစ်သည်။
၎င်းနှင့်အတူ ပါဝင်သော အခြားတပ်မတော်သားဟောင်းများမှာ ဦးအောင်ကို၊ ဦးမင်းသူ စသူတို့ဖြစ်သည်။
၂၀၂၁ခုနှစ် ဖေဖော်ဝါရီလ ၁ရက်နေ့တွင် တပ်မတော်မှ အာဏာသိမ်းယူမှုဖြစ်ပွားပြီးနောက် ဦးသိန်းဆွေသည် ဝန်ကြီးတာဝန်မှ အနားယူခဲ့သည်။
ကိုးကား ကဏ္ဍ:မြန်မာနိုင်ငံ ဝန်ကြီးများ ကဏ္ဍ:မြန်မာ့နိုင်ငံရေးသမားများ ကဏ္ဍ:မြန်မာ စစ်ဖက်ဆိုင်ရာ လူပုဂ္ဂိုလ်များ ကဏ္ဍ:၂၀၁၅ အထွေထွေရွေးကောက်ပွဲ ပါဝင်ယှဉ်ပြိုင်သူများ။
၁၁၃၂ ခုနှစ် (MCXXXII) သည် ဂျူလီယန်ပြက္ခဒိန်တွင် သောကြာနေ့ဖြင့် စတင်သော ရက်ထပ်နှစ် ဖြစ်သည်။
ဖြစ်ရပ်များ ၂၄ ဇူလိုင် – အလိုက်ဘုရင် ဒုတိယမြောက်ရာနော့နှင့် စစ္စလီဘုရင် ဒုတိယမြောက်ရော်ဂျာတို့ တိုက်ခိုက်ကြသော နိုစီရာစစ်ပွဲ စတင်ဖြစ်ပွားသည်။
၁၁၄၈ ခုနှစ် (MCXLVIII) သည် ဂျူလီယန်ပြက္ခဒိန်တွင် ကြာသပတေးနေ့ဖြင့် စတင်သော ရက်ထပ်နှစ် ဖြစ်သည်။
ဖြစ်ရပ်များ ၂၄ ဇူလိုင် – ဒုတိယမြောက် ခရူးဆိတ်စစ်ပွဲအတွင်း ပြင်သစ်ဘုရင် သတ္တမမြောက်လူးဝစ်က ဒမာစကပ်မြို့ကို ဝိုင်းရံသည်။
ဦးအုန်းမောင် သည် ဟိုတယ်နှင့် ခရီးသွားလာရေး ဝန်ကြီးဌာန၏ ပြည်ထောင်စုဝန်ကြီးဟောင်းဖြစ်သည်။
ရှမ်းတိုင်းရင်းသားတစ်ဦးဖြစ်ပြီး ဟိုတယ်နှင့် ခရီးသွားလာရေးလုပ်ငန်းရှင်တစ်ဦးလည်းဖြစ်သည်။
အစောပိုင်းဘဝ ဦးအုန်းမောင်ကို ၁၉၄၇ခုနှစ် ဇူလိုင် ၂၀ရက်နေ့တွင် ညောင်ရွှေမြို့၌ ဖွားမြင်ခဲ့သည်။
ထို့နောက် တောင်ကြီးကောလိပ်တွင် ရူပဗေဒဖြင့် ဒုတိယနှစ်အထိ တက်ရောက်ခဲ့သည်။
၁၉၇၆ခုနှစ်တွင် ညောင်ရွှေမြို့၌ အင်းလေးအင်းဟုအမည်ရသော တည်းခိုရိပ်သာ စတင်ဖွင့်လှစ်ခဲ့သည်။
၁၉၉၃ခုနှစ်တွင် တိုးဒီအင်းလေးခရီးသွား ကုမ္ပဏီကို တည်ထောင်ခဲ့သည်။
နိုင်ငံရေး ၁၉၈၈ခုနှစ်တွင် အမျိုးသားဒီမိုကရေစီအဖွဲ့ချုပ်သို့ ဝင်ရောက်ခဲ့ပြီး မြို့နယ်ဥက္ကဋ္ဌ ဖြစ်လာသည်။
ထို့နောက် ၁၉၉၀ပြည့်နှစ် ရွေးကောက်ပွဲတွင် ညောင်ရွှေမြို့နယ်မှ ဝင်ရောက်ယှဉ်ပြိုင်ခဲ့သည်။
အနိုင်ရရှိခဲ့သော်လည်း ရွေးကောက်ပွဲရလဒ် ဖျက်သိမ်းခြင်း ခံခဲ့ရသည်။
၁၉၉၁ခုနှစ်တွင် စစ်ခုံရုံးက ထောင်ဒဏ် ၁၀နှစ် ချမှတ်ခဲ့သော်လည်း ၁၉၉၂ခုနှစ်တွင် ပြန်လည်လွတ်မြောက်လာခဲ့သည်။
၂၀၁၂ခုနှစ်တွင် အမျိုးသားဒီမိုကရေစီအဖွဲ့ချုပ်သို့ ပြန်လည်ဝင်ရောက်ခဲ့ပြီး ၂၀၁၅ရွေးကောက်ပွဲတွင်မူ ပါတီအောင်နိုင်ရေးအတွက် ပံ့ပိုးခဲ့သည်။
ဝန်ကြီးဘဝ ၂၀၁၅ရွေးကောက်ပွဲတွင် အမျိုးသားဒီမိုကရေစီအဖွဲ့ချုပ်မှ အနိုင်ရရှိပြီးနောက် သမ္မတအဖြစ်ရွေးချယ်ခံရသည့် ဦးထင်ကျော်မှ တင်သွင်းသော ဝန်ကြီးအမည်စာရင်းတွင် ဦးအုန်းဝင်း ပါဝင်ခဲ့သည်။
ထို့နောက် လွှတ်တော်က အတည်ပြုခဲ့သဖြင့် ၂၀၁၆ခုနှစ် မတ်လ ၃၀ရက်နေ့တွင် ဟိုတယ်နှင့် ခရီးသွားလာရေးဝန်ကြီး ဖြစ်လာခဲ့သည်။
၂၀၂၁ခုနှစ် ဖေဖော်ဝါရီလ ၁ရက်နေ့တွင် တပ်မတော်မှ အာဏာသိမ်းယူမှု ဖြစ်ပွားခဲ့ပြီး ထိန်းသိမ်းခြင်း ခံခဲ့ရသည်။
ခေတ္တထိန်းသိမ်းခံရပြီးနောက် ၎င်းအား စစ်ကောင်စီ က မည်သည့်ပုဒ်မနှင့်မှ အမှုဖွင့်အရေးယူခြင်းမရှိဘဲ ပြန်လွတ်ပေးသည်။
ယင်းနောက် စစ်ကောင်စီက (၇၅) နှစ်မြောက် စိန်ရတုလွတ်လပ်ရေးနေ့ အထိမ်းအမှတ်ဂုဏ်ထူးဆောင်ဘွဲ့များ ချီးမြှင့်အပ်နှင်းခြင်းတွင် ဦးအုန်းမောင်ကိုလည်း သီရိပျံချီဘွဲ့ ထည့်သွင်းအပ်နှင်းသည်။
၂၀၂၃ ခုနှစ် ဇန်နဝါရီ ၁၁ရက်တွင် နေပြည်တော်ကောင်စီဥက္ကဋ္ဌ ဦးတင်ဦးလွင်နှင့် နေပြည်တော်တိုင်းစစ်ဌာနချုပ်တိုင်းမှူး ဗိုလ်ချုပ်ဇော်ဟိန်းတို့က ဟိုတယ်နှင့်ခရီးသွားလာရေးဝန်ကြီးဌာန ပြည်ထောင်စုဝန်ကြီးဟောင်း ဦးအုန်းမောင်ထံသို့ သီရိပျံချီဘွဲ့ သွားအပ်နှင်းရာ ၎င်းကိုယ်တိုင်လက်ခံခဲ့သည်။
ကိုးကား ကဏ္ဍ:မြန်မာနိုင်ငံ ဝန်ကြီးများ ကဏ္ဍ:မြန်မာ့နိုင်ငံရေးသမားများ။
ဦးအုန်း​မောင် အမည်ရှိ လူပုဂ္ဂိုလ်များမှာ အုန်းမောင် - အာဇာနည်​ခေါင်း​ဆောင်ကြီး၊ လမ်းပန်းဆက်သွယ်​ရေးအတွင်းဝန်။
အုန်းမောင် (လန်ဒန်အတ်) - မြန်မာ့ရုပ်ရှင်ဖခင်ကြီး။
အုန်းမောင်၊ ဦး (လေထီး) - အုန်းမောင် (ဝန်ကြီး) - ဟိုတယ်နှင့် ခရီးသွားလာ​ရေးဝန်ကြီးဌာန ပြည်​ထောင်စုဝန်ကြီး။
ပရက် ဆိုခွန် () သည် ကမ္ဘောဒီးယားနိုင်ငံ၏ ဒုတိယဝန်ကြီးချုပ်နှင့် နိုင်ငံခြားရေးဝန်ကြီးအဖြစ် တာဝန်ထမ်းဆောင်ခဲ့သူဖြစ်သည်။
ယခင်က သံတမန်တစ်ဦးလည်းဖြစ်ကာ စာနယ်ဇင်းသမားတစ်ဦးလည်းဖြစ်သည်။
၂၀၂၂ခုနှစ်တွင် က​မ္ဘောဒီးယားနိုင်ငံက အာဆီယံအလှည့်ကျဥက္ကဋ္ဌဖြစ်လာပြီး​နောက် မြန်မာ့အရေး၏ အာဆီယံအထူးကိုယ်စားလှယ် ဖြစ်လာခဲ့သည်။
၎င်းအနေဖြင့် မြန်မာနိုင်ငံသို့ နှစ်ကြိမ်လာရောက်ခဲ့ပြီး စစ်ကောင်စီဥက္ကဋ္ဌ ဗိုလ်ချုပ်မှူးကြီး မင်းအောင်လှိုင် နှင့် တွေ့ဆုံခဲ့သည်။
ပရတ် ဆိုခွန်းက ဒေါ်အောင်ဆန်းစုကြည်နှင့်ပါ တွေ့ခွင့်တောင်းခဲ့သော်လည်း တွေ့ဆုံခွင့်မရခဲ့ပေ။
မြန်မာ့အရေးသည် ကမ္ဘောဒီးယားလက်ထက်တွင် သိသာစွာပြောင်းလဲတိုးတက်ခဲ့ခြင်း မရှိပေ။
အစောပိုင်းဘဝ ၁၉၅၄ခုနှစ် မွေးဖွားခဲ့သည်။
၁၉၇၉ခုနှစ်တွင် ကမ်ပူးချားပြည်သူ့ကာကွယ်ရေးတပ်မတော်သို့ ဝင်ရောက်ခဲ့သည်။
နောက်ပိုင်းတွင် ကမ္ဘောဒီးယားတော်ဝင်တပ်မတော်တွင် ကြယ် ၄ပွင့်အဆင့်ရှိ ဗိုလ်ချုပ်တစ်ဦးဖြစ်လာကာ ပြောရေးဆိုခွင့်ရသူ ဖြစ်လာခဲ့သည်။
အစိုးရအဖွဲ့ရာထူးများ သူသည် ဥရောပတွင် သံတမန်အဖြစ် ၃နှစ်ကြာသွားခဲ့သေးသည်။
၂၀၁၃ခုနှစ်တွင် ကမ္ဘောဒီးယားအစိုးရအဖွဲ့၌ စာတိုက်နှင့် ဆက်သွယ်ရေးဝန်ကြီးဖြစ်လာသည်။
နိုင်ငံခြားရေးဝန်ကြီးဖြစ်သူ ဟော်နမ်ဟွန်းသည် ဝန်ကြီးအဖြစ် ၁၇နှစ်ကြာ တာဝန်ထမ်းဆောင်ခဲ့ပြီးနောက် ထိုနေရာမှ အနားယူသွားခဲ့သည်။
ထို့ကြောင့် ပရက်ဆိုခွန်အား နိုင်ငံခြားရေးဝန်ကြီးအဖြစ် ခန့်အပ်ခဲ့ရာ ၂၀၁၆ခုနှစ် ဧပြီ ၅ရက်နေ့တွင် နိုင်ငံခြားရေးဝန်ကြီး ဖြစ်လာခဲ့သည်။
၂၀၁၈ခုနှစ်တွင် ဒုတိယဝန်ကြီးချုပ်တာဝန်ကိုပါ စွမ်းဆောင်ခဲ့သည်။
ဒုတိယဗိုလ်ချုပ်ကြီး ထွန်းထွန်းနောင် သည် ပြည်ထဲရေးဝန်ကြီးဌာန၏ ပြည်ထောင်စုဝန်ကြီးဖြစ်သည်။
၂၀၂၀ပြည့်နှစ် နိုဝင်ဘာရွေးကောက်ပွဲအပြီး တပ်မတော်မှဖွဲ့စည်းခဲ့သော တပ်မတော်၏ ငြိမ်းချမ်းရေးဆွေးနွေးမှု ကော်မတီတွင် အဖွဲ့ဝင်အဖြစ် ပါဝင်ခဲ့သူဖြစ်သည်။
ယခင်က အမှတ် (၁) စစ်ဆင်ရေးအထူးအဖွဲ့မှူးဖြစ်သည်။
၂၀၂၀ပြည့်နှစ်တွင် ၎င်းသည် တပ်မတော်အရန်အင်အားသို့ ပြောင်းရွှေ့ခြင်း ခံခဲ့ရသည်။
ယခင်က နယ်စပ်ရေးရာဝန်ကြီးဌာန၏ပြည်ထောင်စုဝန်ကြီးအဖြစ် တာဝန်ထမ်းဆောင်ခဲ့သည်။
ထမ်းဆောင်ခဲ့သောတာဝန်များ ၁၉၆၃ ခုတွင် ​ဗိုလ်မှူးကြီး ခင်မောင်ဝင်း (ရကတ ဒုတိုင်းမှူး) နှင့် ဒေါ်တင်ရီ (တင်ရီမ(ညောင်ဦး)) တို့မှ မွေးသည်။
စစ်တက္ကသိုလ် အပတ်စဉ် (၂၅) မှ ဖြစ်ပြီး ကိုယ်ပိုင်အမှတ်မှာ ကြည်း/၁၈၁၃၁ ဖြစ်သည်။
၎င်းနှင့် အပတ်စဉ်တူ တပ်မတော်အရာရှိအချို့မှာ ဗိုလ်ချုပ်ကြီး မြထွန်းဦး၊ ဒုတိယဗိုလ်ချုပ်ကြီး အောင်လင်းဒွေး တို့ဖြစ်ကြသည်။
၂၀၁၀ ပြည့်တွင် ဗိုလ်မှူးကြီးအဆင့်ဖြင့် တပ်မ (၈၈)၏ တပ်မမှူးဖြစ်လာခဲ့သည်။
ထို့နောက် အရှေ့အလယ်ပိုင်းတိုင်းစစ်ဌာနချုပ် တိုင်းမှူးအဖြစ်လည်းကောင်း၊ ၂၀၁၂ခုနှစ် စက်တင်ဘာလတွင် ဗိုလ်မှူးချုပ်ရာထူးဖြင့် မြောက်ပိုင်းတိုင်းစစ်ဌာနချုပ်တိုင်းမှူးအဖြစ်လည်းကောင်း၊ ၂၀၁၄ ခု၊ စက်တင်ဘာလတွင် ဗိုလ်ချုပ်ရာထူးဖြင့် ရန်ကုန်တိုင်းစစ်ဌာနချုပ် တိုင်းမှူးအဖြစ်လည်းကောင်း တာဝန်ထမ်းဆောင်ခဲ့သည်။
၂၀၁၅ခုနှစ် ဩဂုတ်လတွင် အမှတ်(၁) စစ်ဆင်ရေးအထူးအဖွဲ့မှူး ဖြစ်လာခဲ့သည်။
ထို့နောက် ၂၀၂၀ပြည့်၊ ဒီဇင်ဘာလတွင် တပ်မတော်အရန်အင်အားသို့ ရောက်ရှိသွားခဲ့ကာ ဒုတိယဗိုလ်ချုပ်ကြီး ရာပြည့်ဦးဆောင်သော ငြိမ်းချမ်းရေးကော်မတီတွင် အဖွဲ့ဝင် ဖြစ်လာခဲ့သည်။
၂၀၂၁ခုနှစ် ဖေဖော်ဝါရီလတွင် တပ်မတော်မှ အာဏာသိမ်းယူမှုဖြစ်ပွားပြီးနောက် ငြိမ်းချမ်းရေးကော်မတီသို့ ရောက်ရှိသွားသော ဒုတိယဗိုလ်ချုပ်ကြီး ရဲအောင်၏ ဝန်ကြီးနေရာတွင် ဒုတိယဗိုလ်ချုပ်ကြီး ထွန်းထွန်းနောင်အား ခန့်အပ်ခဲ့သည်။
ထို့ကြောင့် သူသည် နယ်စပ်ရေးရာဝန်ကြီးဌာန၏ ပြည်ထောင်စုဝန်ကြီး ဖြစ်လာခဲ့သည်။
၂၀၂၅ခုနှစ် ဇန်နဝါရီလ ၃၁ရက်တွင် နယ်စပ်ရေးရာဝန်ကြီးဌာန ပြည်​ထောင်စုဝန်ကြီးအဖြစ်မှ ပြည်ထဲရေးဝန်ကြီးဌာန ပြည်​ထောင်စုဝန်ကြီးအဖြစ် ပြောင်းရွှေ့ တာဝန်ပေးလိုက်သည်။
မိသားစုဘဝ (RIT ပါမောက္ခချုပ် သမီး) ခင်ခင်မင်းနှင့် လက်ထပ်သည်။
နိုင်ငံတကာ၏ ပိတ်ဆို့အရေးယူမှုများ လူ့အခွင့်အရေးချိုးဖောက်မှုများကြောင့် နိုင်ငံတကာမှ ဒဏ်ခတ်ပိတ်ဆို့မှုများ ခံနေရသည့် စစ်ကောင်စီနှင့် ပတ်သက်ဆက်နွယ်မှုရှိသောကြောင့် ဒုတိယဗိုလ်ချုပ်ကြီး ထွန်းထွန်းနောင် အပါအဝင် စကစနှင့် စကစအစိုးရအဖွဲ့ဝင်များစွာသည် နိုင်ငံတကာ၏ ပိတ်ဆို့အရေးယူခြင်းကို ခံရသည်။
၂၀၂၁ မေ ၁၇၂။
၂၀၂၂ ဖေဖော်ဝါရီ ၂၁၃။
၂၀၂၂ မတ် ၇၇။
၂၀၂၂ ဒီဇင်ဘာ ၇ ကိုးကား ကဏ္ဍ:မြန်မာနိုင်ငံ ဝန်ကြီးများ ကဏ္ဍ:မြန်မာ စစ်ဖက်ဆိုင်ရာ လူပုဂ္ဂိုလ်များ ကဏ္ဍ:စစ်တက္ကသိုလ် ကျောင်းဆင်းများ ကဏ္ဍ:၁၉၆၃ မွေးဖွားသူများ။
ဟတ္ထိကုစ္ဆိဝိဟာရ ( හත්ථිකුච්චි විහාරය) သည် သီရိလင်္ကာနိုင်ငံတွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
၎င်းကျောင်းတော်သည် ပျက်စီးနေသည့် ရှေးဟောင်းကျောင်းတော်ဖြစ်ကာ အနောက်မြောက်ပိုင်းစီရင်နယ် (ဝယမ်ဘ) မြောက်ဘက်နပ်စပ်တွင် တည်ရှိသည်။
Padeniya – Anuradhapura (A28) လမ်းပေါ်ရှိ Mahagalkadawala လမ်းဆုံမှ ၃.၅ ကီလိုမီတာအကွာတွင် တည်ရှိသည်။
အမည် left|thumb|ကျောင်းတော်ရှိ ပျက်စီးနေပြီဖြစ်သည့် စေတီတော် ဟတ္ထိကုစ္ဆိ (හත්ථිකුච්චි) ဟူသည့်စကားသည့် ပါဠိစကားလုံး "ဆင်ဝမ်းဗိုက်" ဟူသည့် စကားမှ ဆင်းသက်လာသည်။
(ဟတ္ထိ - ဆင်၊ ကုစ္ဆိ - ဝမ်းဗိုက်)။
၎င်းနှင့် အနီးစပ်ဆုံး သီရိလင်္ကာအမည်မှာ ඇත්කුස් වෙහෙර ဖြစ်သည်။
ထိုကဲ့သို့ အမည်ပေးရခြင်းမှာ ကျောင်းတော်အတွင်းတွင် တည်ရှိနေသည့် ကြီးမားသည့် ကျောက်တုံးတစ်ခုသည် ဆင်တစ်ကောင်နှင့် ဆင်တူသည့်အတွက် ဖြစ်သည်။
left|thumb|ကျောင်းတော်ရှိ လိမ့်ကျနေသည့်ကျောက်တုံး၊ အနုရာဓပူရသို့ သွားရာလမ်းဟောင်းတွင် တည်ရှိသည်။
သမိုင်းကြောင်းနှင့် ရှေးဟောင်းသုတေသနဆိုင်ရာ ကျောင်းတော်ကို ဘုရင် Devanampiyatissa (307–267 BC) က တည်ဆောက်ခဲ့သည်ဟု ယူဆကြသည်။
ဤကျောင်းတော်သည် သီရိလင်္ကာနိုင်ငံရှိ ဗုဒ္ဓဘာသာကျောင်းတော်များထဲမှ သက်တမ်းအကြာဆုံးကျောင်းတော်တစ်ခု ဖြစ်သည်။
နောက်ပိုင်းတွင် ဤကျောင်းတော်သည် အကြောင်းအမျိုးမျိုးကြောင့် စွန့်ပစ်ခံ ဖြစ်ခဲ့ရပြီး ဘုရင် Sirisangabo စိုးစံသည့်လက်ထက်ကာလတွင် တောများဖြင့် ပိတ်ဖုံးသွားခဲ့သည်။
ထိုနေရာသည် ဘုရင် Sirisangabo (251–253 AD) က ဆင်းရဲသားတစ်ဦးအား သူ၏ ဦးခေါင်းကို လှူဒါန်းခဲ့သည့် နေရာဖြစ်သည်ဟုလည်း ယူဆကြသည်။
ယခင်က ထိုဖြစ်ရပ်သည် Gampaha ခရိုင်၊ Attanagalla တါင် ဖြစ်ပွားခဲ့သည်ဟု ကျယ်ပြန့်စွာ ယူခဲ့ကြသည်။
ယခုအခါတွင် ပညာရှင်များစွာတို့သည် ထိုယူဆချက်နှင့် ဆန့်ကျင်ကာ ထိုဖြစ်ရပ်သည် ဤနေရာတွင် ဖြစ်ပွားခဲ့သည်ဟု ယူဆကြသည်။
ထိုသို့သော ယူဆချက်များ ဖြစ်ပေါ်လာရခြင်းမှာ ဆင်းရဲသားသည် အနုရာဒပူရမှ တောင်ဘက်အရပ်သို့ နေ့တစ်ဝက် လမ်းလျှောက်ခရီးသွားခဲ့ကာ ယခင်ဘုရင်ဟောင်း Sirisangabo နှင့် တွေ့ဆုံခဲ့သည်ဟူ၍ ဆိုထား၍ ဖြစ်သည်။
Attanagalla နှင့် ယှဉ်ပါက ဟတ္ထိကုစ္ဆိဝိဟာရ သည် အနုရာဒပူရမှ ၃၈.၅ ကီလိုမီတာအကွာတွင် တည်ရှိသည်။
Attanagalla သည် အနုရာဒပူရမှ ၁၇၀ ကီလိုမီတာအကွာတွင် တည်ရှိသည်။
ထို့အတွက်ကြောင့် ဤနေရာထို့ ထိုဖြစ်ရပ် အမှန်တကယ်ဖြစ်ပွားခဲ့သည့် နေရာဖြစ်သည်ဟု ယူဆရန်အခွင့်အလမ်းပိုများရခြင်း ဖြစ်သည်။
ထိုအချက်အလက်များကို ထောက်ပံ့ပေးနေသည့်အခြားတစ်ခုမှာ ဘုရင် Sirisangabo ၏ ပြာများဟု ယူဆရသည့်များရှိနေသည့် ဂူတစ်ခု ရှိနေသည့်အတွက် ဖြစ်သည်။
ဂူတွင်ရှိနေသည့် ကျောက်တိုင်မှာ အုတ်ဖြင့် ပြုလုပ်ထားပြီး တည်ရှိနေပုံသည်လည်း လူ၏ပုံသဏ္ဌာန်နှင့်ဆင်တူစွာ ရှိနေကာ ဦးခေါင်းပိုင်းသည် မပါရှိဘဲ ဖြစ်နေသည့်ပုံစံ ဖြစ်နေသည်။
တူးဖော်မှုများသည်လည်း ထိုနေရာတွင် လုပ်ဆောင်နေဆဲပင် ဖြစ်ကာ ထိုတောလွှမ်းနေသည့်နေရာဒေသတွင် အခြားသော အပျက်အစီးများစွာကိုလည်း တွေ့နေရသည်။
ကျောက်စာများ ဝိဟာရရှိ ကျောက်ဆောင်နှင့် အခြေတို့တွင် တွေ့ရှိမှုများအရ ကျောက်စာပေါင်းသည် ၁၅ ခုကျော် ရှိသည်။
၎င်းတို့သည် အချိန်ကာလ အေဒီ ၂ ရာစုမှ ၉ ရာစုကာလတွင် ရေးထိုးထားသည့် ကျောက်စာများ ဖြစ်သည်။
၎င်းကျောက်စာများထဲမှ "ဝိဟရလ" ဟုခေါ်သည့် ကျောက်စာတွင် ကျွန်များကို အတင်းအကြပ်ခိုင်းစေမှုများမှ လွတ်ကင်းခွင့်ပေးကြောင်းကို ဖော်ပြထားသည်။
ဟတ္ထိကုစ္ဆိကျောက်စာ ပြင်ပလင့်များ Hatthikucchi at angelfire.com Hatthikucchi Viharaya at podimenike.blogspot.com.com Sacred Island: A Buddhist Pilgrim's Guide to Sri Lanka at BuddhaNet.net ကိုးကား ကဏ္ဍ:သီရိလင်္ကာနိုင်ငံမှ စေတီပုထိုးနှင့် ဘုရားကျောင်းများ။
ရေငုပ်သင်္ဘောစစ်ရေယာဉ် မင်းရဲကျော်ထင်သည် မြန်မာနိုင်ငံ၏ ဒုတိယမြောက် ရေငုပ်သင်္ဘောဖြစ်ပြီး တရုတ်နိုင်ငံလုပ် Type 035 Ming အတန်းအစားများ၏ Type 035G ဒီဇိုင်းမျိုးကွဲ ရေငုပ်သင်္ဘောဖြစ်သည်။
navalnews အရ Type 035B ဒီဇိုင်းမျိုးကွဲဖြစ်သည်။
၂၀၂၁ ခုနှစ် ဒီဇင်ဘာလ ၂၄ ရက်နေ့တွင် ကျရောက်သော တပ်မတော် (ရေ) ၇၄ နှစ်မြောက် နှစ်ပတ်လည်နေ့တွင် တပ်တော်ဝင်ခဲ့သည်။
ရေငုပ်သင်္ဘောကို တရုတ်နိုင်ငံထံမှ လက်ခံရယူခဲ့ခြင်း ဖြစ်သော်လည်း အသေးစိတ်အချက်အလက်များကို တပ်မတော်မှ ထုတ်ပြန်ခဲ့ခြင်း မရှိပေ။
သမိုင်း ၁၉၅၀ခုနှစ် တရုတ်-ဆိုဗီယက်ချစ်ကြည်ရေး၊ မဟာမိတ်နှင့် အပြန်အလှန်ကူညီရေးစာချုပ်အရ ၁၉၆၃ခုနှစ်တွင် ဆိုဗီယက်ယူနီယံသည် Romeo အတန်းစား ရေငုပ်သင်္ဘောများ ထုတ်လုပ်ရန်အတွက် လိုအပ်သော ဒီဇိုင်းအသေးစိတ်အချက်အလက်များကို တရုတ်ထံသို့ ပေးပို့ခဲ့ပြီး ၁၉၆၂နှင့် ၁၉၈၄ခုနှစ်အကြား စုစုပေါင်း ၈၄ စီးကို တရုတ်နိုင်ငံက တည်ဆောက်ခဲ့သည်။
တရုတ်လုပ်မျိုးကွဲကို Type 033 ဟု လူသိများပြီး ၎င်းမျိုးကွဲ၏ သင်္ဘာကိုယ်ထည်ကို အခြေခံ၍ အဆင့်မြှင့်တင်ထားသော Type 035 Ming အတန်းစား ၂ စီးကို ၁၉၇၄ ခုနှစ်တွင် အပြီးသတ် တည်ဆောက်နိုင်ခဲ့သည်။
ထိုမှတစ်ဆင့် Type 035G မျိုးကွဲ စုစုပေါင်း ၁၂ စီးကို ၁၉၉၀ နှင့် ၁၉၉၉ ခုနှစ်ကြားတွင် တည်ဆောက်ခဲ့ပြီး အထူးသဖြင့် ဆူညံသံလျှော့ချရေး၊ လက်နက်များ၊ အာရုံခံကိရိယာများနှင့် အမှုထမ်းများ၏ လူနေမှုအဆင့်အတန်းဆိုင်ရာ အဆင့်မြှင့်တင်မှုများဖြင့် တည်ဆောက်ထားသည်။
ခေတ်အမှီဆုံး ဒီဇိုင်းမျိုးကွဲမှာ Type 035B ဖြစ်ပြီး၊ ၎င်းတို့၏ တော်ပီဒိုပြွန်များမှ မြေပြင်တိုက်ခိုက်ရေး ခရုဇ်ဒုံးကျည်များကို ပစ်လွှတ်နိုင်စွမ်းရှိသည်။
၂၀၀၀ ခုနှစ်မှ ၂၀၀၃ ခုနှစ်အတွင်း စုစုပေါင်း ၄ စီးကို တည်ဆောက်ခဲ့သည်။
ရေငုပ်သင်္ဘာ မင်းရဲကျော်ထင်သည် တရုတ်နိုင်ငံထံမှ လက်ခံရရှိခဲ့ခြင်းဖြစ်ပြီး အသုံးပြုပြီး ပြန်လည်အဆင့်မြှင့်တင်ထားခြင်း ဖြစ်သော်လည်း အသေးစိတ်အချက်အလက်များကို တပ်မတော်မှ ထုတ်ပြန်ခဲ့ခြင်း မရှိပေ။
တပ်တော်ဝင်ခြင်း ၂၀၂၁ ခုနှစ် ဒီဇင်ဘာလ ၂၄ ရက် မြန်မာ့တပ်မတော်ရေ ၇၄နှစ်မြောက်နှစ်ပတ်လည်နေ့တွင် ရေငုပ်သင်္ဘောမင်းရဲကျော်ထင် နှင့်အတူ မြန်မာနိုင်ငံတွင် တည်ဆောက်ခဲ့သည့် ကမ်းလွန်ရေယာဉ်တစ်စီး၊ မြစ်တွင်းသွားကင်းလှည့်ရေယာဉ် ၂ စီးနှင့် မြစ်တွင်းအမြန်သွားကင်းလှည့်ရေယာဉ် ၂ စီးတို့နှင့်အတူ တပ်တော်ဝင်ခဲ့သည်။
ရေငုပ်သင်္ဘာ၏အမည် "မင်းရဲကျော်ထင်"သည် ရှေးမြန်မာမင်းများလက်ထက် ရန်အပေါင်းကို ရင်ဆိုင်ချေမှုန်းခဲ့သည့် အလွန်ရဲရင့်ကျော်ကြား ထင်ရှားသည့် သူရဲကောင်းများကို ပေးလေ့ရှိသည့် ဘွဲ့အမည်ဖြစ်ပြီး မင်းရဲဆိုသည်မှာ အလွန်ရဲရင့်သည့် သူရဲကောင်းဟု အဓိပ္ပါယ်ရပြီး၊ ကျော်ထင်ဆိုသည်မှာ ကျော်ကြားထင်ရှားခြင်းဟု အဓိပ္ပါယ်ရသည်။
ကိုးကား ကဏ္ဍ:တပ်မတော်(ရေ)၏ ရေငုပ်သင်္ဘောများ။
ဦးဖေဇင်ထွန်း သည် လျှပ်စစ်နှင့် စွမ်းအင် ဝန်ကြီးဌာန၏ ပြည်ထောင်စုဝန်ကြီးဟောင်းဖြစ်သည်။
ယခင်က စွမ်းအင် ဝန်ကြီးဌာန၏ အမြဲတမ်းအတွင်းဝန်လည်းဖြစ်သည်။
အလုပ်အကိုင် ဦးဖေဇင်ထွန်းသည် ယခင်က စွမ်းအင်ဝန်ကြီးဌာန၊ စွမ်းအင်စီမံ​ရေးဦးစီးဌာနမှ ညွှန်ညားရေးမှူးချုပ် တစ်ဦးဖြစ်ကာ အမှုထမ်းအ​ခေါ်အ​ဝေါ် ပြင်ဆင်သည့်အချိန် ၂၀၁၅ခုနှစ် မတ်လ (၁၉)ရက်​နေ့တွင် စွမ်းအင်ဝန်ကြီးဌာန၏ အမြဲတမ်းအတွင်းဝန် ဖြစ်လာခဲ့သည်။
၂၀၁၆ခုနှစ် အစိုးရအသစ်တက်လာချိန်တွင် လျှပ်စစ်စွမ်းအား ဝန်ကြီးဌာနနှင့် စွမ်းအင်ဝန်ကြီးဌာနတို့ကိုပေါင်းကာ လျှပ်စစ်နှင့် စွမ်းအင်ဝန်ကြီးဌာန အဖြစ် ဖွဲ့စည်းခဲ့သည်။
ဒေါ်အောင်ဆန်းစုကြည်သည် နိုင်ငံခြားရေး၊ သမ္မတရုံး၊ ပညာရေး၊ လျှပ်စစ်နှင့် စွမ်းအင် တို့တွင် ပြည်ထောင်စုဝန်ကြီးအဖြစ် ကိုင်တွယ်ခဲ့သည်။
သို့သော် ရက်အနည်းငယ်အကြာတွင် ပညာရေးဝန်ကြီးဌာနအား ဒေါက်တာမျိုးသိမ်းကြီး အားလည်းကောင်း၊ လျှပ်စစ်နှင့် စွမ်းအင်ဝန်ကြီးဌာနအား ဦးဖေဇင်ထွန်းအားလည်းကောင်း လွှဲပေးခဲ့သည်။
ထို့ကြောင့် ၂၀၁၆ခုနှစ် ဧပြီလတွင် ပြည်ထောင်စုဝန်ကြီး ဖြစ်လာခဲ့သည်။
ပြည်ထောင်စုဝန်ကြီး ဖြစ်လာပြီးနောက် စွမ်းအင်ပိုင်းတွင်သာ ရုံးထိုင်ပြီး လျှပ်စစ်ပိုင်းကို လျစ်လျူရှုထားကြောင်း ဝေဖန်ခံခဲ့ရသည်။
ထို့အပြင် ရုံးပိုင်းတွင်သာ အထိုင်များပြီး ကွင်းဆင်းစစ်ဆေးခြင်း နည်းပါးသည်ဟုလည်း ဝေဖန်ခံခဲ့ရသည်။
ကျန်းမာရေးပြဿနာများလည်း ရှိခဲ့သည်။
ထို့ကြောင့် ၂၀၁၇ခုနှစ် ဩဂုတ်လ ၁ရက်နေ့တွင် ၎င်းအား နုတ်ထွက်ခွင့်ပြုခဲ့သည်။
၂၀၂၂ ဆောင်းရာသီ အိုလံပစ်ပြိုင်ပွဲ (သို့မဟုတ်) ၂၀၂၂ ပေကျင်း (၊ ) သည် တရုတ်နိုင်ငံ၊ ပေကျင်းမြို့တွင် ကျင်းပခဲ့သည့် (၂၄)ကြိမ်မြောက် ဆောင်းရာသီအိုလံပစ်ပြိုင်ပွဲ ဖြစ်သည်။
၂၀၂၂ခုနှစ် ဖေဖော်ဝါရီလ (၄)ရက်မှ (၂၀)ရက်နေ့အထိ ကျင်းပခဲ့ပြီး အားကစားနည်းပေါင်း (၇)မျိုး ထည့်သွင်းကျင်းပခဲ့သည်။
၂၀၂၂ဆောင်းရာသီပွဲတော်သည် တရုတ်နိုင်ငံတွင် ပထမဆုံးအကြိမ် လက်ခံကျင်းပသည့် ဆောင်းရာသီ အိုလံပစ်ပြိုင်ပွဲ ဖြစ်သည်။
၂၀၁၈ ပြုံချမ်းဆောင်းရာသီပွဲတော်၊ ၂၀၂၀ တိုကျိုနွေရာသီပွဲတော်၊ ၂၀၂၂ပေကျင်းဆောင်းရာသီပွဲတော် တို့အား တောင်ကိုရီးယားနိုင်ငံ၊ ဂျပန်နိုင်ငံ၊ တရုတ်နိုင်ငံတို့၌ ကျင်းပသဖြင့် အရှေ့အာရှဒေသ၌ အိုလံပစ်ပြိုင်ပွဲများကို တစ်ဆက်တည်း ပြိုင်ပွဲ (၃)ခု ကျင်းပခြင်းဖြစ်သည်။
ပေကျင်းမြို့သည် ၂၀၀၈နွေရာသီပြိုင်ပွဲကို လက်ခံကျင်းပခဲ့သေးသည်။
ထို့ကြောင့် နွေရာသီပြိုင်ပွဲကို လက်ခံကျင်းပသည့်မြို့သည် ဆောင်းရာသီပြိုင်ပွဲကို လက်ခံကျင်းပခြင်းမှာ သမိုင်းတွင် ပထမဆုံးဖြစ်သည်။
ပေကျင်း အမျိုးသားအားကစားကွင်း အပါအဝင် ပေကျင်း၂၀၀၈ပွဲတော်တွင် အသုံးပြုခဲ့သည့် အားကစားကွင်းများကို ဤ၂၀၂၂ပေကျင်းပွဲတော်တွင် ထည့်သွင်း အသုံးပြုခဲ့သည်။
တရုတ်နိုင်ငံအနေဖြင့် ရှင်ကျန်းဒေသရှိ လူနည်းစုများကို လူမျိုးတုံးသတ်ဖြတ်မှု ကျူးလွန်သည်ဟု စွပ်စွဲချက်နှင့်အတူ ပြိုင်ပွဲကို သံတမန်နည်းအရ သပိတ်မှောက်မည်ဟု အမေရိကန်အပါအဝင် နိုင်ငံအချို့က ကြေညာထားခဲ့သည်။
​နော်​ဝေနိုင်ငံ၊ ဂျာမနီနိုင်ငံ၊ တရုတ်နိုင်ငံတို့က နိုင်ငံအလိုက် ပထမ၊ ဒုတိယ၊ တတိယ ရရှိခဲ့သည်။
လက်ခံကျင်းပခြင်း အိမ်ရှင်ရွေးချယ်ခြင်း ၂၀၂၂ ဆောင်းရာသီပွဲတော်ကို လက်ခံကျင်းပရန်အတွက် အိမ်ရှင်နေရာယှဉ်ပြိုင်ခြင်းကို ၂၀၁၃ခုနှစ် နိုဝင်ဘာ ၁၄ရက်နေ့ နောက်ဆုံးထား လျှောက်ထားခဲ့ကြရသည်။
လျှောက်ထားလာသည့် မြို့များမှ သင့်လျော်သည့် မြို့များကို အပြည်ပြည်ဆိုင်ရာ အိုလံပစ်ကော်မတီက ရွေးချယ်ခဲ့သည်။
ထိုအတောအတွင်း အိမ်ရှင်အဖြစ် ဝင်ရောက်လျှောက်ထားသည့် အမျိုးသားအိုလံပစ်ကော်မတီ အချို့သည် ကုန်ကျစရိတ်မြင့်မားခြင်း၊ ဒေသတွင်း ထောက်ပံ့မှုနည်းခြငိ့ စသည့်အချက်များကြောင့် နုတ်ထွက်ခဲ့ကြသည်။
၂၀၁၄ခုနှစ် ဇူလိုင်လ ၇ရက်နေ့တွင် နော်ဝေနိုင်ငံမှ အော်စလိုမြို့၊ ကာဇက်စတန်နိုင်ငံမှ အာမာတီမြို့ နှင့် တရုတ်နိုင်ငံမှ ပေကျင်းမြို့တို့အား နောက်ဆုံးဆန်ခါတင်မြို့များအဖြစ် ရွေးချယ်ခဲ့သည်။
နော်ဝေနိုင်ငံ အမျိုးသားအိုလံပစ်နှင့် မသန်စွမ်းအိုလံပစ်ကော်မတီသည်လည်း အော်စလိုတွင် ကျင်းပရန်အဆိုပြုထားသည့် ပြိုင်ပွဲအတွက် ကုန်ကျစရိတ်များကို လွှတ်တော်သို့ တင်သွင်းရာ ပယ်ချခံခဲ့ရသည်။
ထို့ကြောင့် အိမ်ရှင်အဖြစ်လျှောက်ထားခြင်းမှ နုတ်ထွက်ခဲ့သည်။
၂၀၁၄ ဆိုချီဆောင်းရာသီပွဲတွင် ကုန်ကျစရိတ်အမြောက်အများ ကျသင့်ခဲ့သဖြင့် အပြည်ပြည်ဆိုင်ရာအိုလံပစ်ကော်မတီမှ ချမှတ်ထားသော ကြိုဆိုဧည့်ခံနေရာချထားရေးနှင့် ပက်သက်သော သတ်မှတ်ချက်များကို လူအများက ဝေဖန်လာခဲ့ကြသည်။
ထိုအထဲတွင် ကော်မတီအဖွဲ့ဝင်များအား အကောင်းဆုံးသော အရာများနှင့် ဧည့်ခံခြင်းများလည်း ပါဝင်သည်။
စလိတ်မဂ္ဂဇင်းက ကော်မတီအား မင်းမျိုးမင်းနွယ်များ ဦးစီးသည့် နာမည်ဆိုးဖြင့် ရယ်စရာကောင်းသော အဖွဲ့အစည်းဟု ဝေဖန်ခဲ့သည်။
၂၀၁၅ခုနှစ် ဇူလိုင်လ ၃၁ရက်နေ့တွင် မလေးရှားနိုင်ငံ၊ ကွာလာလမ်ပူမြို့၌ ကျင်းပသော အစည်းအဝေးတွင် တရုတ်နိုင်ငံ ပေကျင်းမြို့က (၄)မဲ အသာဖြင့် အနိုင်ရခဲ့သည်။
၂၀၂၂ ​​ဆောင်းရာသီအိုလံပစ်ပြိုင်ပွဲ အိမ်ရှင်​ရွေးချယ်ခြင်း ရလဒ် မြို့ အမျိုးသားအိုလံပစ်​ကော်မတီဆန္ဒမဲပေကျင်းမြို့၄၄အာမာတီမြို့၄၀ ကွင်းများ ​ပေကျင်း အမျိုးသားအားကစားကွင်း National Speed Skating Oval thumb|Big Air အားကစားကွင်း ပေကျင်းဇုန် ပေကျင်း အမျိုးသားအားကစားကွင်း – ဖွင့်ပွဲ၊ ပိတ်ပွဲ ပေကျင်း အမျိုးသားရေကူးကန် – curling ပေကျင်း အမျိုးသား မိုးလုံလေလုံအားကစားရုံ – ရေခဲပြင်ဟော်ကီ National Speed Skating Oval – speed skating ကယ်ပီတယ် မိုးလုံလေလုံအားကစားရုံ – figure skating၊ short track speed skating Wukesong Sports Centre –ရေခဲပြင်ဟော်ကီ Big Air Shougang– snowboarding (Big Air), freestyle skiing (Big Air) ပေကျင်း ၂၀၂၂ ဆောင်းရာသီအိုလံပစ် အားကစားရွာ ရန်ချင်းဇုန် Xiaohaituo Alpine Skiing Field – alpine skiing National Sliding Centre – bobsleigh၊ luge၊ skeleton ရန်ချင်း အိုလံပစ်ရွာ Zhangjiakou zone National Ski Jumping Centre – ski jumping၊ Nordic combined (ski jumping) အမျိုးသား နှစ်မျိုးဆင့်အားကစားနည်း စင်တာ – နှစ်မျိုးဆင့်အားကစားနည်း Genting Snow Park – snowboarding၊ freestyle skiing National Cross-Country Centre – Nordic combined (cross-country)၊ Cross-country skiing ပြဿနာများနှင့် သပိတ်​မှောက်ခြင်း ပေကျင်းအိုလံပစ်ရှိ အချို့သော နေရာများသည် ဆောင်းရာသီတွင် နှင်းကျရန်အတွက် အခက်အခဲများရှိသည်။
နှင်းဖြင့် ကစားရမည့် အားကစားနည်းများအတွက် အခြားသော နေရာများမှ နှင်းများ ပို့ဆောင်ရာတွင် ကုန်ကျစရိတ်ကြီးမားခြင်းနှင့် အခက်အခဲများစွာရှိသည်။
ထိုကိစ္စများအတွက် ဝေဖန်သူများရှိခဲ့သည်။
ပြိုင်ပွဲကျင်းပရန် တစ်နှစ်အလိုကပင် ပြိုင်ပွဲကို သပိတ်မှောက်ရန် ဆန္ဒပြမှုများ ရှိခဲ့သည်။
လူ့အခွင့်အရေးကို ချိုးဖောက်နေသော တရုတ်နိုင်ငံအား ပြိုင်ပွဲကျင်းပခွင့်ပေးသည်ဟုဆိုကာ အပြည်ပြည်ဆိုင်ရာအိုလံပစ်ကော်မတီကို ဝေဖန်ခဲ့ကြသည်။
တရုတ်နိုင်ငံ ရှင်ကျန်းဒေသရှိ လူနည်းစုများကို တရုတ်အစိုးရက ကိုင်တွယ်ရာတွင် လူ့အခွင့်အရေးချိုးဖောက်မှုများ၊ လူမျိုးတုန်းသတ်ဖြတ်သည်ဟူသော စွပ်စွဲချက်များနှင့်အတူ ပြိုင်ပွဲကို သံတမန်နည်းအရ သပိတ်မှောက်မည်ဟု အမေရိကန်က ကြေညာခဲ့သည်။
သို့ရာတွင် ပြိုင်ပွဲသို့ အားကစားသမားများ စေလွှတ်မည်ဖြစ်ကာ အစိုးရကိုယ်စားလှယ်များ စေလွှတ်မည်မဟုတ်ပေ။
ဤသပိတ်မှောက်မှုကို အမေရိကန်နှင့်အတူ ၎င်း၏ မဟာမိတ်နိုင်ငံများ ပါဝင်ကြသည်။
အပြည်ပြည်ဆိုင်ရာအိုလံပစ်ကော်မတီကမူ ထိုဆုံးဖြတ်ချက်မှာ အစိုးရတစ်ရပ်၏ နိုင်ငံရေးသဘောသက်သက်သာဖြစ်ကြောင်းနှင့် ထိုဆုံးဖြတ်ချက်ကို အပြည့်အဝ လေးစားမှုရှိမည်ဖြစ်ကြောင်း ထုတ်ပြန်ခဲ့သည်။
ဂျပန်နိုင်ငံကမူ သပိတ်မှောက်သည်ဟု မသုံးစွဲသော်လည်း အစိုးရကိုယ်စားလှယ်များ စေလွှတ်မည်မဟုတ်ဟု ပြောကြားခဲ့သည်။
တရုတ်နိုင်ငံခြားရေး ဝန်ကြီးဌာနက အမေရိကန်အနေဖြင့် ထိုသို့လုပ်ဆောင်ခြင်းသည် နှစ်နိုင်ငံဆက်ဆံရေးကို ထိခိုက်စေပြီး ၎င်းတို့အနေဖြင့် ပြန်လည်ပေးဆပ်ရမည်ဟု ထုတ်ပြန်ခဲ့သည်။
ကုလသမဂ္ဂဆိုင်ရာ တရုတ်နိုင်ငံဌာနေကိုယ်စားလှယ်၏ ပြောရေးဆိုခွင့်ရှိသူကမူ အမေရိကန်အနေဖြင့် ထိုသို့သပိတ်မှောက်သည်ဟု ပြောခြင်းမှာ မိမိကိုယ်ကို တိုက်ရိုက်ပင် နိုင်ငံရေးပြက်လုံး ထုတ်နေခြင်းဟု ပြောဆိုခဲ့သည်။
ထို့အပြင် တရုတ်နိုင်ငံအနေဖြင့် အားကစားသမားများနှင့် ဧည့်ပရိသတ်များကို ကြိုဆိုရန် အသင့်ဖြစ်နေပြီဖြစ်ပြီး ပြိုင်ပွဲကို မလာချင်သူများအတွက်အဖြေမှာ ၎င်းတို့လာသည်ဖြစ်စေ မလာသည်ဖြစ်စေ ပေကျင်းပွဲတော်များမှာ ဆက်ရှိနေမည်ဖြစ်ပြီး အောင်မြင်မှုများ ရရှိဦးမည်ဖြစ်ကြောင်း ပြောကြားခဲ့သည်။
သံတမန်နည်းအရ သပိတ်​မှောက်သည့်နိုင်ငံများ ပြိုင်ပွဲအထိမ်းအမှတ်များ thumb|၂၀၂၂ ဆောင်းရာသီ အိုလံပစ်ပြိုင်ပွဲများ၏ အထိမ်းအမှတ်တံဆိပ်များ၊ လာဘ်ကောင်များကို ခြယ်သထားသော အဲချိုင်းနားလေကြောင်းလိုင်းမှ လေယာဉ်တစ်စီး အထိမ်းအမှတ်တံဆိပ် ၂၀၂၂ ဆောင်းရာသီအိုလံပစ်ပြိုင်ပွဲ၏ အထိမ်းအမှတ်တံဆိပ်မှာ 冬 (ဆောင်းရာသီ)ကို ဖဲကြိုးများနှင့် ပုံဖော်ထားခြင်းဖြစ်သည်။
အပေါ်ပိုင်းသည် နှင်းလျှောစီးသူအနေဖြင့် ပုံဖော်ထားပြီး အောက်ပိုင်းသည် စကိတ်စီးသူအနေဖြင့် ပုံဖော်ထားသည်။
အနက်ရောင်မှလွဲ၍ အိုလံပစ်အရောင်များနှင့် တရုတ်နိုင်ငံအလံအရောင်ကို အသုံးပြုထားသည်။
လာဘ်ကောင် ၂၀၂၂ ဆောင်းရာသီအိုလံပစ်ပြိုင်ပွဲ၏ အထမ်းအမှတ်လာဘ်ကောင်မှာ Bing Dwen Dwen ဟုအမည်ရသော ပန်ဒါဝက်ဝံကြီး ဖြစ်သည်။
ထိုဝက်ဝံကြီးသည် အဖြူရောင် ရေခဲဝတ်စုံကို ဝတ်ဆင်ထားသည်။
ခေါင်းဆောင်းကိုလည်း ဆောင်းရာသီအိုလံပစ်အားကစားနည်းများကို ကိုယ်စားပြုသည့် နှင်းများနှင့် ရေခဲများဖြင့် ပုံဖော်ထားသည်။
ပန်ဒါဝက်ဝံကြီးမှာ တရုတ်နိုင်ငံကို ကိုယ်စားပြုသည့် အရာများအနက် တစ်ခုအပါအဝင်ဖြစ်သည်။
အမည်နာမမှာ တရုတ်ဘာသာစကားတွင် အဓိပ္ပါယ်အမျိုးမျိုးကို ပေါင်းစပ်ထားခြင်းဖြစ်သည်။
Bing မှာ ရေခဲ၊ Dwen Dwen မှာ ကြံခိုင်ပြီး အသက်ဝင်ခြင်းဖြစ်သည်။
သူ၏ရွှေရောင်နှလုံးသားမှ ဆောင်းရာသီအိုလံပစ် အားကစားနည်းအားလုံးကို ချစ်မြတ်နိုးကာ အိုလံပစ်အားကစားပြိုင်ပွဲ၏ စစ်မှန်သောစိတ်ဓာတ်ကို ပြသရန် အသင့်စောင့်ကြိုနေခြင်းကို ပုံဖော်ထားသည်။
ပွဲများနှင့်အားကစား ဖွင့်ပွဲအခမ်းအနား ၂၀၂၂ ပေကျင်း ဆောင်းရာသီအိုလံပစ်၏ ဖွင့်ပွဲအခမ်းအနားကို ၂၀၂၂ခုနှစ် ဖေဖော်ဝါရီလ ၄ရက်နေ့ ည (၈:၀၀)တွင် ပေကျင်းမြို့ရှိ ပေကျင်း အမျိုးသားအားကစားကွင်း၌ ကျင်းပခဲ့သည်။
အမေရိကန်နိုင်ငံအပါအဝင် နိုင်ငံအချို့က အစိုးရကိုယ်စားလှယ်များ တက်ရောက်ခဲ့ခြင်းမရှိ​ပေ။
ရုရှားနိုင်ငံသမ္မတ ဗလာဒီမီယာ ပူတင် အပါအဝင် နိုင်ငံအသီးသီးမှ အကြီးအကဲများ တက်​ရောက်ခဲ့ကြသည်။
တရုတ်နိုင်ငံသမ္မတ ရှီကျင့်ဖျင်က ပြိုင်ပွဲကို ဖွင့်လှစ်​ပေးခဲ့သည်။
thumb|ဖွင့်ပွဲအခမ်းအနား ပိတ်ပွဲအခမ်းအနား ၂၀၂၂ ပေကျင်း ဆောင်းရာသီအိုလံပစ်၏ ပိတ်ပွဲအခမ်းအနားကို ၂၀၂၂ခုနှစ် ဖေဖော်ဝါရီလ ၂၀ရက်နေ့ ည (၈:၀၀)တွင် ပေကျင်းမြို့ရှိ ပေကျင်း အမျိုးသားအားကစားကွင်း၌ ကျင်းပခဲ့သည်။
​အိုလံပစ်အလံကို ပေကျင်းမြို့​တော်ဝန်မှ ၂၀၂၆ပွဲ​တော်ကို လက်ခံကျင်းပမည့် အီတလီနိုင်ငံမှ မြို့​တော်ဝန်များကို လွှဲ​ပြောင်း​ပေးခဲ့သည်။
အားကစားနည်းများ ၂၀၂၂ ဆောင်းရာသီအိုလံပစ်တွင် ဆောင်းရာသီအိုလံပစ်အားကစားနည်း (၇)မျိုးမှ ပွဲစဉ်ပေါင်း (၁၀၉)ပွဲ ကျင်းပမည်ဖြစ်သည်။
အားကစားနည်းများ ပါဝင်သည့်နိုင်ငံများ upright=2.8| Blue = ပထမဆုံးအကြိမ်ပါဝင်ခြင်း Green = ယခင်ကတည်းကပါဝင်ဖူး​သောနိုင်ငံများ တားမြစ်ဆေးဆိုင်ရာ ဓာတ်ခွဲခန်းအချက်အလက်များကို အစိုးရမှ ဝင်ရောက်နှောင့်ယှက်မှုများ ပြုလုပ်ခဲ့သဖြင့် ၂၀၁၉ခုနှစ် ဒီဇင်ဘာ ၁၉ရက်နေ့တွင် ရုရှားနိုင်ငံအား အားကစားပွဲအားလုံး.ဝင်ရောက်ယှဉ်ပြိုင်ခွင့် (၄)နှစ်တိုင် ပိတ်ပင်ခဲ့သည်။
ထို့ကြောင့် ရုရှားအားကစားသမားများ အနေဖြင့် ရုရှားနိုင်ငံအလံအောက်မှ ယှဉ်ပြိုင်ခွင့် မရပေ။
ထို့ကြောင့် ရုရှားအိုလံပစ်ကော်မတီ အလံအောက်တွင် Neutral Athlete အမည်ဖြင့်သာ ယှဉ်ပြိုင်ခွင့်ရမည်ဖြစ်သည်။
IOC နိုင်ငံ အားကစားသမားဦး​ရေALBANDARGARMAUSAUTAZEBLRBELBIZBENBOLBIHBRABULCANCHICHN COLCROCYPCZEDENTLSECUERIESTFINFRAGEOGERGBRGREHAIHKGHUNISLINDIRIIRLISRITAJPNKAZKENKOSKGZLATLBNLIELTULUXMADMASMLTMEXMONMGLMNEMARNEDNZLNGRMKDNORPAKPERPHIPOLPORPURROC ROCROUSMRKSASRBSVKKORESPSWESUITPETHATURUKRUSAUZB ကိုးကား ကဏ္ဍ:ဆောင်းရာသီအိုလံပစ် အားကစားပြိုင်ပွဲများ။
ရော့ခ်ဒေါ့ (; ) သည် ၂၀၁၆ ခုနှစ်က ထုတ်လုပ်သော တရုတ် အမေရိကန် အန်နီမေရှင်းဇာတ်လမ်းဖြစ်သည်။
Zheng Jun ရေးထားတဲ့ တရုတ်ဂရပ်ဖစ်ဝတ္ထု Tibetan Rock Dog ကို အခြေခံထားတဲ့ ရုပ်ရှင်ပါ။
သရုပ်ဆောင် လုခ် ဝီလ်ဆင်၊ အက်ဒီ အစ်ဇာ့ဒ်၊ ဂျေ. ကေ. ဆီမွန်၊ လူးဝစ် ဘလက်၊ Kenan Thompson၊ မဲ ဝှစ်မန်း၊ ဂျော့ဂ်ျ ဂါစီယာ၊ Matt Dillon နှင့် ဆမ် အဲလစ်ထ် တို့ပါဝင်သည်။
၎င်း၏ နောက်ဆက်တွဲ ဒုတိယဇာတ်ကားဖြစ်သည့် ရော့ခ်ဒေါ့ ၂ - ပန်းခြံပတ်ပတ်လည်တွင်ရော့ခ် ကို ၂၀၂၁ ခုနှစ်တွင် ထပ်မံရိုက်ကူးဖြန့်ချိခဲ့သည်။